section_heading: Razina 3: ozbiljna nezgoda
paragraph_text: Ozbiljna nezgoda predstavlja izlaganje radnika 10 puta većim dozama nego što je godišnje zakonsko ograničenje (više od 1 Sv na sat u radnom području). Obično je to povezano s opeklinama uzrokovanim radioaktivnim zračenjem. Mala je vjerojatnost da će stanovništvo biti izloženo ozračenju iznad propisanih granica. Primjeri ozbiljnih nezgoda su nezgoda u nuklearnoj elektrani Paks (Mađarska) 2003. - nuklearni gorivni elementi izmješteni su iz reaktora u bazen za hlađenje goriva kada se dogodila nezgoda, nezgoda u Sellafieldu (Ujedinjeno Kraljevstvo) 2005., nezgoda u Vandellosu (Španjolska) 1989. – vatra je uništila veći broj kontrolnih sustava i nuklearni reaktor je ugašen, nezgoda u San Onofre (SAD) 2011. – došlo je do ispuštanja amonijaka u zrak.